OzLabs/hebrew-wiki-articles huggingface dataset:
טיוודאר סינאי

טיוודאר סינאי (במקור גרינברג<ref>Névváltoztatás a m. kir. belügyminisztérium 67872/1913. számú rendelete szerint.</ref>, בהונגרית: Szinnai Tivadar; בודפשט, 20 בדצמבר 1894<ref></ref> – בודפשט, 16 ביולי 1972)<ref></ref> היה סופר, מתרגם יהודי-הונגרי. הוא אחיו של בלה טאבור (1907–1992), סופר ומתרגם.

== ביוגרפיה ==
טיוודאר סינאי נולד בבודפשט במשפחה יהודית כבנם של פרקש גרינברג (1860–1935)<ref></ref> מורה ורואה חשבון ושל אווה לבוביץ' (1866–1921). הוא בעל תואר במשפטים מאוניברסיטת בודפשט (ששמו היום אוניברסיטת אטווש לוראנד). הוא עבד כפקיד ואחר כך משנת 1928 היה הלקטור ב"הוצאת פנתיאון". בשנת 1938, ברובע 5 של בודפשט, התחתן עם בתם של איגנץ היימן ומריה שיץ, עם וילמה (1895–1967).<ref></ref> אחרי ששרד את השואה במלחמת העולם השנייה הוא עבד משנת 1945 ב"הוצאות סיקרה" וב"הוצאת הספרים ההונגרית החדשה" (Szikra Kiadó, Új Magyar Könyvkiadó), ולאחר מכן עד 1960 ב"הוצאת הספרים אירופה" (Európa Könyvkiadó) (עד יציאתו לגמלאות).

כמאה כרכים של תרגומי פרוזה ספרותית שלו מאנגלית, מגרמנית ומצרפתית התפרסמו בהונגריה, למשל רומנים של וולטר סקוט, הרברט ג'ורג' ולס, אלדוס האקסלי, אריך מריה רמרק, ז'אן קוקטו ועוד רבים אחרים.

הובא למנוחת עולמים בבית הקברות היהודי ברחוב קוזמה בבודפשט.

== ספריו (חלקי) ==
* טיוודאר סינאי: חייו ורעיונותיו של הרברט ג'ורג' ולס הסופר הנקרא ביותר בעולם (1927).
* טיוודאר סינאי: חלונות אפלים (1947). ציטוט מספרו זה:

== תרגומיו הספרותיים ==
<div class="mw-content-ltr">

</div>

== לקריאה נוספת ==
* מיהו מי בספרות ההונגרית? ספרי מאגר 
* מיהו מי בספרות ההונגרית?,בודפשט, 1999 
* לקסיקוון ביוגרפי הונגרי. טיוודאר סינאי
* [http://moly.hu/alkotok/szinnai-tivadar פרופיל היוצר בעמוד של Moly]

== קישורים חיצוניים ==
* [http://mek.oszk.hu/00000/00019/html/sz/i012819.htm סופרים הונגרים עכשוויים]

== הערות שוליים ==

קטגוריה:משפטנים יהודים הונגרים
קטגוריה:סופרים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מתרגמים יהודים הונגרים
קטגוריה:ניצולי השואה
קטגוריה:משפחת טאבור
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1894
קטגוריה:הונגרים שנפטרו ב-1972
מתקן פורדו להעשרה גרעינית

הכפר [[פורדו, שבצמוד אליו ממוקם מתקן הגרעין]]מתקן פורדו להעשרה גרעינית (בפרסית: تأسیسات هسته‌ای فردو) הוא מתקן תת-קרקעי להעשרת אורניום, שנבנה בתוך הר, שנמצא בצמוד לכפר פורדו שבאיראן. המתקן נמצא כ-32 קילומטרים מהעיר קום<ref name="wsj"></ref><ref></ref>.

האתר נשלט על ידי הארגון לאנרגיה אטומית של איראן, ונמצא תחת פיקוחם של כוחות משמרות המהפכה<ref>[https://www.theguardian.com/world/2009/oct/29/mahmoud-ahmadinejad-iran-nuclear-programme?INTCMP=SRCH Iran ready to co-operate on nuclear programme, says Ahmadinejad], The Guardian</ref>. זהו אחד משני המתקנים באיראן, שמיועדים להעשרת אורניום, במסגרת תוכנית הגרעין האיראנית. המתקן האחר נמצא בעיירה נתנז.
== אבטחה ==
הרשויות האיראניות אמרו כי המתקן בנוי מתחת לאדמה, לאור איומיה מדינת ישראל לתקוף את המתקנים הגרעיניים של איראן על רקע הסכסוך בין שתי המדינות<ref></ref>.על פי צילומי לוויין של גוגל מפות האתר בפורדו מגודר, ובסמוך להר בו נמצא המתקן, מוצבים מספר מגדלי שמירה.

== היסטוריה ==
קיום של האתר נחשף בפני הסוכנות הבינלאומית לאנרגיה אטומית על ידי איראן ב-21 בספטמבר 2009<ref>[http://www.iaea.org/Publications/Documents/Board/2009/gov2009-74.pdf GOV/2009/74] Implementation of the NPT Safeguards Agreement and relevant provisions of Security Council resolutions 1737 (2006), 1747 (2007), 1803 (2008) and 1835 (2008) in the Islamic Republic of Iran</ref>, זאת לאחר שמספר שירות ביון מערביים כבר ידעו על קיום האתר. נשיא ארצות הברית, ברק אובמה, ראש ממשלת ברוניי, גורדון בראון ונשיא צרפת, ניקולא סרקוזי גינו את איראן על כך שלא גילתה להם קודם לכן על האתר. איראן טענה כי הגילוי המאוחר נבע מהעובדה שהיא חתמה על "הסכם הגנה" עם הסוכנות לאנרגיה אטומית שבמסגרתו איראן חייבת להכריז על מתקן גרעיני רק כ-180 ימים לפני שתתחיל לייצר במקום חומר גרעיני<ref name="jusrist-20120301"></ref>. מנגד, לדברי הסוכנות מאז 2003 איראן מחויבת להכריז על מתקן גרעיני ברגע שהיא מתחילה להקים אותו<ref></ref>.

בנובמבר 2012 דיווחו דיפלומטים מערביים כי איראן הציבה את כל הצנטריפוגות במתקן פורדו. שנה לאחר מכן, הגיעו מאות סטודנטים איראנים לאזור המתקן. הסטודנטים התאספו במקום ויצרו מעיין טבעת אנושית כצעד המביע תמיכה במשטר האיראן, על רקע המשא ומתן על הסכם ביניים בנוגע לתוכנית הגרעין האיראנית.

באוגוסט 2016 הציבה איראן במקום סוללת מערכת S-300<ref></ref>.

באפריל 2018, במהלך חשיפת תוכנית הנשק הגרעיני של איראן השיג המוסד הישראלי תרשימים של המקום. שבוע לאחר מכן החברת הישראלית "ImageSat" פרסמה צילומי לוויין המציגים עבודות פיתוח במתקן הגרעיני

בנובמבר 2019 הצהיר נשיא איראן, חסן רוחאני כי איראן תזרים גז אורניום ל-1,044 צנטריפוגות שבמתקן פורדו, זאת חרף שאיראן התחייבה בהסכם הגרעין עם המעצמות שהצנטריפוגות כן יוכלו להסתובב אך בלי שגז יוזרם לתוכן (מעשה שפירושו הוא לא לבצע שום העשרת אורניום).

בדצמבר 2020 החלה הקמתו של מבנה נוסף במתחם של מתקן פורדו.

במרץ 2022, כוחות משמרות המהפכה האסלאמית של איראן דיווחו כי עצרו חשודים, שבהנחיית המוסד הישראלי תכננו לחבל במתקן.
== הערות שוליים ==

קטגוריה:תוכנית הגרעין האיראנית: אתרים
קטגוריה:אורניום
קטגוריה:פרובינציית קום
כאן דרום

כאן דרום הוא מקומון שיוצא לאור באזור מישור החוף הדרומי, בשתי מהדורות: "כאן דרום אשדוד", "כאן דרום אשקלון".

==היסטוריה==
"כאן דרום" נוסד בסוף 1983 על ידי רשת שוקן, והעורכת הראשונה כרמלה לכיש. לכיש ייסדה קודם מקומון באשדוד בשם “עיר ותכלת”, שנסגר. ואחר כך עבדה ברשת המקומונים "רחוב ראשי", שהחלה לפעול בתחילת 1983. רשת "רחוב ראשי" הוקמה ביוזמת קבוצה של עיתונאים ואנשי עסקים, ועם הקמתה הפיקה 15 מקומונים בכל רחבי המדינה. עיתוני הרשת הראשונים החלו להתפרסם במאי 1983, אך לאחר 7 חודשים הרשת נסגרה לאחר שצברה הפסדים של כ-4.5 מיליון דולר. עמוס שוקן יצר קשר עם כרמלה לכיש, שערכה את ”רחוב ראשי” באזור אשדוד והדרום, והציע לה לערוך שבועון אזורי באשדוד והסביבה עבור רשת שוקן, שבאותה עת כבר הייתה בעלת המקומנים כל העיר בירושלים, העיר בתל אביב וכלבו בחיפה. לכיש הגתה את שם העיתון וגייסה את העיתונאי הראשון, חיים שושן, כתב הספורט.

בתחילת דרכו הוגדר אזור הכיסוי של העיתון כאשדוד, אשקלון, קריית מלאכי, קריית גת, לכיש והסביבה. אחר כך פוצל לשני מהדורות לאזור אשקלון ולאזור אשדוד.

בספטמבר 2000 הגיש מאמן הפועל אשקלון, מנשה עלוואה, תביעת דיבה בסך מיליון שקל נגד העיתון, לאחר שפרסם ידיעה לפיה עלוואה נחקר במשטרה בחשד ששילם לשחקנים כדי שיחבלו בקבוצה. התביעה הסתיימה בתשלום פיצויים בסך 75 אלף שקל בגין לשון הרע.

בשנת 2007, במסגרת תוכנית ההתייעלות ומיתוג מחדש של רשת שוקן, שונו שם העיתון ל"העיר - כאן דרום". לאחר זמן קצר המיתוג מחדש בוטל והעיתון חזר לשם "כאן דרום".

ב-29 בינואר 2021 הודפס הגיליון האחרון של "כאן דרום" ומאז הוא ממשיך לפעול בשני אתרי אינטרנט בלבד. החל מחודש פברואר 2021 עבר "כאן דרום" לבעלות חברת "כאן דרום מקומונים בע"מ", שבבעלות העיתונאי והעורך של מהדורת אשקלון של "כאן דרום", דוד לוי.

עם הכתבים והעורכים בעיתון במהלך השנים נמנו: יואב צור, ברק סרי, יהושע בריינר ו"הלורד אריסטו דה סילבר", אסטרולוג ומגיד-עתידות שכתב טור בו הוא ייעץ לקוראים בבעיות אישיות. כיום עורך את המקומון איש התקשורת דוד לוי.

==ראו גם==
* רשת שוקן
* כל העיר
* העיר

== קישורים חיצוניים ==
*[https://www.kan-ashdod.co.il אתר "כאן דרום אשדוד"]
*[https://www.kan-ashkelon.co.il/ אתר "כאן דרום אשקלון"]
==הערות שוליים==

קטגוריה:ישראל: שבועונים
קטגוריה:רשת שוקן
קטגוריה:מקומונים
קטגוריה:מקומונים דיגיטליים
קטגוריה:אשדוד: תרבות
קטגוריה:אשקלון: תרבות
ג'ון לוולין ג'ונס

ג'ון לוולין ג'ונס (באנגלית: John Llewellyn Jones; 1866 – 13 בדצמבר 1927) היה אמן וצלם אוסטרלי, שהיה קשור לאסכולת היידלברג, הידועה גם בשם אימפרסיוניזם אוסטרלי.

== ביוגרפיה ==
ג'ונס, שנולד וגדל במלבורן, למד ציור ב אצל ג'ורג' פולינגסבי בין השנים 1883–1889. הוא היה חבר ותיק הן ב, שהוקם בשנת 1885 והן במחנה . שם, לצד ארתור סטריטון, צ'ארלס קונדר ואחרים, הוא צייר את הנוף האוסטרלי באמצעות טכניקות אימפרסיוניסטיות. במהלך תקופה זו, הוא היה חבר באחד ממועדוני האמנויות הבוהמייניות המובילות במלבורן באמצע שנות השמונים.

ארתור סטריטון העניק לג'ונס מספר מעבודותיו בהיידלברג, כולל "התרשמות בקיץ מוזהב" (1888), הבסיס לציור הנוף הזה, היה הציור "קיץ מוזהב", איגלמונט (1889). ג'ונס המשיך להשאיל את "התרשמות בקיץ מוזהב" לתערוכת אמני היידלברג הראשונה - בשנת 1889. <ref></ref>
ג'ון ג'ונס, העונה היבשה, 1889
בשנה שלאחר מכן הגישו ג'ונס וסטריטון מספר מיצירותיהם בהיידלברג לתערוכת החורף של , שמשכה את תשומת ליבם של נאמני בביקור מסידני. הם ראו בצמד "אמנים צעירים מבטיחים ביותר", ורכשו את "העונה היבשה" של ג'ונס וגם את "האוסטרלי" של סטריטון, והפכו אותם לחלק מהעבודות הראשונות של אסכולת היידלברג שנכנסו לאוסף ציבורי. "העונה היבשה" נכללה מאוחר יותר ב בשנת 1898 בלונדון, בין יתר יצירותיו של ג'ונס.

ג'ונס חי בסידני לקראת סוף חייו, והמשיך לצייר, בעיקר בצבעי מים.

הוא נפטר בבית החולים צפון סידני ב-13 בדצמבר 1927 לאחר מחלה קצרה.

== מורשת ==
בעוד שסטריטון כתב עליו כמי שתמך מוקדם משמעותי בציור באוויר הפתוח באוסטרליה, <ref>Eagle, Mary (1994). The Oil Paintings of Arthur Streeton in the National Gallery of Australia. National Gallery of Australia</ref> ג'ונס, בהשוואה לחברים אחרים ב"מחנות האמנים " במלבורן, נשכח יחסית באפלה.

מבקר האמנות כתב בשנת 1958: <ref>The Bulletin (29 October 1958), "J. S. MacDonald on Art". p. 2.</ref> "ג'ונס הוא לא יותר משם ברשימת הציירים שעבדו עם רוברטס וקונדר באיגלמונט ... ואולי הוא לעולם לא יזכר בהרבה מעבר לזה: ובכל זאת, על נאמנותו מישהו באוסטרליה תמיד יתלה את התמונות שלו."

בשנת 1996 הוצג ב אוסף גדול של ציורי שמן וצבעי מים של ג'ונס. בכותרת "ג'ון לוולין ג'ונס: הצייר הנשכח באוסטרליה", לאחר מכן סיירה התערוכה בגלריות אזוריות אחרות.

לולוולין לופ בפרוור בקנברה נקרא על שם ג'ונס.

== הערות שוליים ==

קטגוריה:ציירים אוסטרלים
קטגוריה:אוסטרלים שנולדו במאה ה-19
קטגוריה:נפטרים ב-1927
משיכת יתר (להקה)

משיכת יתר הייתה להקת ג'אז - פיוז'ן ישראלית, שפעלה בשנות ה-80 וה-90 של המאה ה-20. הלהקה מנתה חמישה חברים, כולם מוזיקאים מהבכירים בתעשייה. במרוצת הזמן כל חברי ההרכב היו מרצים ומנהלים בבית הספר רימון.

== ביוגרפיה ==
=== עיקר הפעילות ===
הלהקה הוקמה בשנת 1987 על ידי חמישה מוזיקאים, חלקם כבר מרצים ומנהלים בבית הספר רימון, שהוקם שנתיים קודם לכן. הלהקה שאפה ליצור שפה מוזיקלית חדשה: ג'אז ישראלי, ושילבה את הג'אז המסורתי עם פיוז'ן, מוזיקה לטינית ומוזיקה ים - תיכונית.

אלבומם הראשון, "התחלה מתוקה" יצא באביב 1989, ואף היה אלבום הג'אז הראשון בארץ שיצא בפורמט של דיסק. האלבום כלל קטעים מקוריים מעת חברי הלהקה, וזכה לשבחים וביקורות חיוביות רבות. הלהקה הופיעה, בין השאר, בפסטיבל הג'אז באילת מספר פעמים בשנים 1990, 1992 ו-1995.

ב-1992, הקליטו את האלבום "בריזה" אשר נגנז ולא יצא לאור, על אף שהשירים מתוכו נוגנו תכופות בהופעותיהם.

הלהקה התפרקה בסוף שנות ה-90, בעקבות רצונם של חבריה להמשיך הלאה ולהתקדם כל אחד בקריירה המוזיקלית שלו.

=== האיחוד ===
בשנת 2016, 19 שנים לאחר הפירוק, התאחדו חברי ההרכב המקורי בעקבות בקשת המנהל המוזיקלי של פסטיבל הג'אז באילת, אלי דג'יברי, להופיע בו. עם האיחוד, הלהקה הופיעה עוד מספר פעמים, בין היתר במועדון השבלול ובבית היוצר, ובכך סיימה, לבינתיים, את פעילותה.

לקראת הפסטיבל, הוציאו אלבום כפול בשם Double Exposure, הכלל בדיסק הראשון את האלבום הגנוז ובשני את אלבום הבכורה.

== חברי ההרכב ==
* עמיקם קימלמן - סקסופון טנור, סקסופון אלט, סקסופון סופרן
* גורי אגמון - סקסופון אלט, סקסופון סופרן, סקסופון בריטון, חליל
* ירון גוטפריד - פסנתר, סינטיסייזר
* אריה וולניץ - גיטרה בס
* רוני הולן - תופים, כלי הקשה

== רשימת שירים ==
להלן רשימת השירים שראו אור, לפי הסדר באלבום משנת 2016, Double Exposure.
{| class="wikitable" align="center"
!רצועה
!מלחין
!אורך
|-
|דיסק ראשון Breeza (1992)
|
|
|-
|Zone A
|עמיקם קימלמן
|9:14
|-
|Renovation
|גורי אגמון
|8:41
|-
|Breeza
|אריה וולניץ
|7:34
|-
|Don't Know Why
|ירון גוטפריד
|6:52
|-
|Tzutzik
|גורי אגמון
|7:22
|-
|Personal Changes
|עמיקם קימלמן
|9:35
|-
|
|
|
|-
|דיסק שני Sweet Begining (1989)
|
|
|-
|Sweet Pianola
|גורי אגמון
|6:57
|-
|Spring of '83
|גורי אגמון
|10:07
|-
|Empty Space
|ירון גוטפריד
|5:21
|-
|Riga Blues
|עמיקם קימלמן
|7:01
|-
|Panti
|אריה וולניץ
|9:06
|-
|Red Life
|עמיקם קימלמן
|5:08
|-
|Dr. Berman
|גורי אגמון
|7:07
|}
ישנם עוד מספר שירים אשר לא הוקלטו ויצאו לאור, אך בוצעו בהופעות חיות: Some Other Time, Engagement, Moment of Eternity.

== ראו גם ==
* ג'אז ישראלי
* פיוז'ן
* רימון בית ספר למוסיקה
* ג'אז

== קישורים חיצוניים ==

* [https://www.davar1.co.il/31125/ ארבעה ימים, 30 הופעות, בריזה מעולה וים אדום אחד] באתר דבר
* [https://www.youtube.com/watch?v=hW1yW4sGVP0 Panti], באתר יוטיוב
* [https://www.youtube.com/watch?v=WlQOtmbC3GQ ריאיון עם חברי הלהקה], באתר יוטיוב

קטגוריה:ויקיפדיה: ערכים של משתמשים חדשים
קטגוריה:הרכבי ג'אז ישראלים
ג'ון מאת'ר (צייר)

ג'ון מאת'ר (באנגלית: John Mather; ) היה צייר ואמן הדפס סקוטי-אוסטרלי.

== ביוגרפיה ==
מאת'ר נולד ב שב, סקוטלנד, בנו של ג'ון מאת'ר, מודד, ורעייתו מרגרט לבית אלן. מאת'ר עבד בעיטור בתים. מאת'ר למד אמנות ב והיגר לאוסטרליה בשנת 1878.

מאת'ר נפטר מסוכרת בביתו בקדזוב שב, ויקטוריה ב-18 בפברואר 1916. הוא נקבר בבית העלמין ב.

== קריירה ==
בשנת 1880 היה מאת'ר אחראי בחלקו על עיטור כיפת בניין התערוכה המלכותי במלבורן. הוא מונה לחבר הנאמנים של הספרייה הציבורית, המוזיאונים והגלריה הלאומית של ויקטוריה בשנת 1892. והיה חבר מייסד ב, נשיא בשנים 1893–1900, 1906–1908 ו-1911. הוא תמך מאוד באמנות האוסטרלית.

כצייר, היה מאת'ר מעורב ב. בשנת 1912, יחד עם פרדריק מק'קבין, וולטר ווית'רס, מאת'ר הקים את .

שלושה מציוריו של מאת'ר נרכשו על ידי הגלריה הלאומית של ויקטוריה: הציור בצבעי שמן "סתיו בגני פיצרוי", והציורים בצבעי מים "בוקר, אגם אומאו" ו"יארה גלן, במזג אוויר חורפי".

== גלריה ==
<gallery mode="packed" heights="200">
John Mather - Autumn in the Fitzroy Gardens.jpg|סתיו ב, 1894
John Mather - Sheoak hill, 1888.jpg|, 1888
</gallery>
== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ציירים סקוטים
קטגוריה:בריטים שנולדו ב-1848
קטגוריה:בריטים שנפטרו ב-1916
ציון דגמי

מכבי חיפה ב-1969]]
ציון דגמי (נולד ב-8 במאי 1942) הוא כדורגלן עבר ישראלי, ששיחק בעמדת השוער, ומזוהה יותר מהכל עם קבוצת מכבי יפו, שבה שיחק רוב הקריירה המקצוענית שלו.

==קריירה==
דגמי נולד בעיראק ועלה עם משפחתו בנובמבר 1949. הוא החל לשחק בקבוצת הנוער של מכבי יפו, עד שעלה לקבוצה הבוגרת איתה שיחק לראשונה בשנת 1958, בגיל 16 בלבד. במחצית השנייה של שנות ה-60 נחשב דגמי לאחד השוערים הבולטים בליגה, וזכה פעמים רבות בעיתונות לציונים גבוהים במיוחד. משחקו האחרון בשורות מכבי יפו היה ב-2 במאי 1970. דגמי ניצב במקום הרביעי ברשימת שיאני ההופעות בשורות מכבי יפו לאחר משה אוננה, מוצי ליאון ואלברט לוי.
בינואר 1971 עבר דגמי לשחק בהפועל רמת גן, שם שיחק שלוש עונות, ולאחר מכן לשמשון תל אביב. משחק הפרישה שלו היה ב-28 במאי 1977 מול מכבי יפו. בשלהי הקריירה חזר לקבוצתו המקורית מכבי יפו, שם שימש כשוער שני וותיק, וחנך את השוערים החדשים של הקבוצה.

דגמי אף הופיע במדי נבחרת ישראל בכדורגל 3 פעמים, כאשר ערך את הופעת הבכורה ב-3 באוקטובר 1962 נגד נבחרת אתיופיה, כמו גם ב-1966 נגד נבחרת פינלנד, והופעתו האחרונה במדי הנבחרת הייתה נגד נבחרת ארצות הברית ב-1968.

לאחר פרישתו מכדורגל מקצועני בגיל 42, הפך דגמי להיות אחראי המחלקה הבוגרת של מכבי יפו, מנהל ויו"ר הקבוצה ומחלקת הנוער של המועדון במשך שנים לאחר מכן. הוא ניהל את מכבי יפו בין השנים 1982–1995. יורשו בתפקיד השוער במכבי יפו אותו חנך הוא הרצל קביליו, נחשב לאחד השחקנים הבולטים בתולדות המועדון.
בנו, החלוץ עופר דגמי שיחק אף הוא במדי מכבי יפו.

==הישגים כשחקן==
;מכבי יפו

* סגנית אלופת ישראל: 1961/1962

* משחקי מכבי אירופה, ליון, 1963: מדליית זהב

* סגנית אלופת ישראל: 1963/1964

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני הפועל רמת גן
קטגוריה:כדורגלני שמשון תל אביב
קטגוריה:משתתפים ישראלים באולימפיאדת מקסיקו סיטי (1968)
קטגוריה:ישראלים ילידי עיראק
קטגוריה:ישראלים שנולדו ב-1942
ז'אן-ז'אק מרסל

ז'אן-ז'אק מרסל (בצרפתית: Jean-Jacques Marcel; 13 ביוני 1931 – 3 באוקטובר 2014) היה כדורגלן צרפתי, ששיחק בעמדת הקשר. הגיע עם נבחרת צרפת למקום השלישי במונדיאל 1958.

==קריירה==
מרסל הוחתם בשנת 1948 על ידי סושו לקבוצת הנוער שלה, אך במהרה הגיע לקבוצה הראשונה. הוא היה שחקן פיזי בעל איכויות משחק גם בהגנה ובהתקפה, עם בעיטות חזקות ומשחק ראש טוב. מרסל כבש במהלך הקריירה 76 שערים במעל ל-420 הופעות, דבר שהיה נחשב ללא שגרתי עבור קשר באותם הימים. כשעדיין שיחק בנבחרת צרפת עד גיל 21 הוא נקרא בפעם הראשונה לבוגרים בשנת 1953 בזכות הישגיו.

בשנת 1954 עבר מרסל למועדון אולימפיק מרסיי הסמוך למקום הולדתו, ובחלק מן ה-5 שנים שהעביר שם שיחק לצד לערבי בן בארכ, שהיה כבר לקראת סוף הקריירה שלו. לאחר מכן מרסל עבר לספורטינג טולון לשנה אחת לפני שסיים את הקריירה בשנת 1965 בראסינג פריז. מכיוון שלא שיחק במועדונים גדולים הוא מעולם לא זכה בתואר קבוצתי, בניגוד לשאר חבריו מנבחרת צרפת.

===נבחרת צרפת===
מרסל הופיע בין מאי 1953 לאוקטובר 1961 ב-44 משחקים עבורה (10 בזמן שהיה בסושו, 24 עם אולימפיק מרסיי, 3 עם ספורטינג טולון ו-7 עם ראסינג פריז). הוא כבש עבורה שלושה שערים ובארבעה מפגשים ענד את סרט הקפטן. מקומו לא היה שנוי במחלוקת וגם שותף בטורנירים הגדולים מונדיאל 1954 ו-1958, בו סיים עימה במקום השלישי. מרסל שיחק גם ביורו 1960 אותו צרפת אירחה.

עד שנת 1959 הקישור של הנבחרת הצרפתית היה מוכשר ובו היו מרסל וארמנד פנברן. בשונה מקריירת הקבוצות, מרסל שיחק במדיה בדרך כלל בעמדת הקשר השמאלי.

==קישורים חיצוניים==

קטגוריה:כדורגלני נבחרת צרפת
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:כדורגלני סושו
קטגוריה:כדורגלני אולימפיק מרסיי
קטגוריה:כדורגלני ראסינג פריז
קטגוריה:כדורגלנים צרפתים
קטגוריה:צרפתים שנולדו ב-1931
קטגוריה:צרפתים שנפטרו ב-2014
מיס תבל 1966

מיס תבל 1966 היא תחרות מיס תבל ה-51 במספר.

את התחרות הנחה הזמר פאט בון.

58 מתמודדות התמודדו על התואר בשנה זו.

בתחרות זכתה מיס שוודיה, מתחילת ההכנות לתחרות היא הייתה מועמדת אהודה בתחרות על ידי הקהל ועל ידי אמצעי התקשורת, היא הביאה עימה לתחרות מלתחה שהציגה את האופנה העכשווית של אירופה, בנוסף היא גם זכתה בתואר "מיס פוטוגניק".

בין הפרסים שניתנו לזוכה היה עשרת אלפים דולר במזומן, תכשיטים יוקרתיים וחוזה הופעות.

{| class="wikitable sortable" style="font-size:95%;"
|-
! תוצאה סופית
! מתמודדת
|-
| מיס תבל 1966
|
* – מרגרטה ארווידסון
|-
| סגנית ראשונה
|
* – סאטו שרלוטה אסטרינג
|-
| סגנית שנייה
|
*
|-
| סגנית שלישית
|
*
|-
| סגנית רביעית
|
* – אביבה ישראלי
|-
| 15 המועמדות הסופיות
|
* – עדנה ראד לוסנה
* – גיטה פליינרט
* – ג'ניס וויטמן
* – מריון היינריך
* – מרגו דומן
* – סירי גרו נילסון
* – מדליין הרטוג-בל
* – מריה קלרינדה סוריאנו
* – פקיטה טורס
* – מריה רמני
|}

===שופטים===
*ארמי קוסלה

==קישורים חיצוניים==
* [http://jpress.org.il/Olive/APA/NLI_heb/SharedView.Article.aspx?href=MAR%2F1966%2F07%2F17&id=Ar02305&sk=3610D13C שוודית-מיס תבל]
* [https://www.youtube.com/watch?v=gGkanrmXs9g סרטון התחרות]

1966
קטגוריה:1966
ריזן לודוויגסבורג

ריזן לודוויגסבורג היא קבוצת כדורסל גרמנית, המשחקת בבונדסליגה הגרמנית ובליגת האלופות בכדורסל. בעבר שיחקה ריזן לודוויגסבורג ביורוקאפ ובגביע קוראץ'.
== היסטוריה ==
ריזן לודוויגסבורג הוקמה בשנת 1960 כחלק ממועדון הספורט לודוויגסבורג. בעונת 1979\1980 הקבוצה עלתה לליגת העל הגרמנית בפעם הראשונה בתולדותיה. בשנת 1987 שונה שם הקבוצה ל-לודוויגסבורג באסקט. בשנת 2008 עלתה הקבוצה לראשונה לגמר הגביע הגרמני. בעונת 2016\2017 השתתפה לראשונה בליגת האלופות שם הגיע לרבע הגמר והפסידה: 146-145 (בסיכום שני המשחקים) לבנדירמה. בעונת 2017\2018 שוב השתתפה בליגת האלופות והגיע לחצי הגמר שם הפסידה 65–87 למונקו, במשחק על המקום השלישי הפסידה 74–85 למורסיה וסיימה במקום הרביעי. ב-19 ביולי 2019 הודיע דייוויד מקריי על פרישתו ממשחק הכדורסל וריזן לודוויגסבורג הפרישה את חולצתו מס' 4.

== הישגי הקבוצה לפי עונה מאז שעלתה לבונדסליגה בפעם השלישית ==
{| class="wikitable"
|+
!עונה
!הליגה הגרמנית
!הגביע הגרמני
!אירופה
!הערות
|-
|2002\2003
|מקום 12
|
|
|
|-
|2003\2004
|מקום 13
|
|
|
|-
|2004\2005
|מקום 8
|הגיעה לשלב השלישי
|
|
|-
|2005\2006
|מקום 6
|
|
|
|-
|2006\2007
|מקום 2
|הגיע לשלב השלישי
|
|
|-
|2007\2008
|מקום 13
|סגנית אלופה
|יורוקאפ הודחה בעונה הסדירה
|
|-
|2008\2009
|מקום 11
|
|
|
|-
|2009\2010
|מקום 11
|
|
|
|-
|2010\2011
|מקום 9
|
|
|
|-
|2011\2012
|מקום 16
|
|
|
|-
|2012\2013
|מקום 17
|
|
|הקבוצה שינתה את שמה לריזן לודוויגסבורג
|-
|2013\2014
|מקום 8
|
|
|
|-
|2014\2015
|מקום 8
|
|
|
|-
|2015\2016
|מקום 6
|
|יורוקאפ 32 אחרונות
|
|-
|2016\2017
|מקום 8
|מקום רביעי
|ליגת האלופות רבע הגמר
|
|-
|2017\2018
|מקום שלישי
|מקום רביעי
|ליגת האלופות מקום רביעי
|השיג השיא של ריזן לודוויגסבורג באירופה
|-
|2018\2019
|מקום 10
|שמינית הגמר
|ליגת האלופות שלב בתים
|
|-
|2019\2020
|מקום שני
|שמינית גמר
|
|
|}

== שחקני עבר מפורסמים ==

== קישורים חיצוניים ==

קטגוריה:קבוצות כדורסל
קטגוריה:קבוצות כדורסל גרמניות
Take Time

Take Time הוא מיני-אלבום הבכורה של הזמר-יוצר האמריקאי גיביון. האלבום יצא לאור ב-27 במרץ 2020, על ידי חברות התקליטים אפיק רקורדס ונוט סו פאסט.<ref></ref> במצעד ה-Heatseekers של הבילבורד, דורג השיר במקום הראשון למשך שלושה שבועות, כשנכנס למצעד ב-16 בינואר 2021.<ref></ref> מאוחר יותר, הגיע בשיאו למקום ה-35 במצעד הבילבורד 200.<ref></ref> האלבום זכה במועמדות לקטגוריית "אלבום ה-R&B הטוב ביותר" בטקס פרסי גראמי ה-63.<ref></ref>

==ביקורות==

רובין מוואט מ-Okayplayer אמר כי האלבום "בולט במוזיקת ה-R&B המכוונת אוטומטית, שהפכה נוחה לאמנים רבים להפגיז".<ref></ref>

נרישה פנרוז מ-Elle תיארה את המיני-אלבום כ"מאסטרפיס" ואמרה כי "World We Created" הוא "השיר שאני לא יכולה להפסיק לשיר".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2020
קטגוריה:מיני-אלבומי חברת אפיק רקורדס
When It's All Said and Done

When It's All Said and Done הוא המיני-אלבום השני של הזמר-יוצר האמריקאי גיביון. המיני-אלבום יצא לאור ב-2 באוקטובר 2020, על ידי חברת התקליטים אפיק רקורדס.<ref></ref><ref></ref>

==ביקורות==
בביקורת ב-AllMusic, הסביר אנדי קלמן כי האלבום מתרכז ב"בריטון העמוק וההילוליות האלגנטיים, הכואבים לעיתים קרובות. לא הרבה אמני R&B פעילים יעילים באותה מידה להעביר רגשות סותרים בניואנסים כאלה".<ref name="AM"/>

==הצלחה מסחרית==
בארצות הברית, When It's All Said and Done הגיע בישאו למקום ה-93 במצעד הבילבורד 200, במצעד של התאריך 17 באוקטובר 2020.

הסינגל "Stuck on You" הגיע בשיאו למקום ה-17 במצעד שירי ה-R&B של הבילבורד ב-27 בפברואר 2021, לאחר תשעה שבועות במצעד.<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיני-אלבומי חברת אפיק רקורדס
When It's All Said and Done... Take Time

When Its All Said and Done... Take Time הוא אלבום האוסף הראשון של הזמר-יוצר האמריקאי גיביון. האלבום יצא לאור ב-12 במרץ 2021, על ידי חברות התקליטים אפיק רקורדס ונוט סו פאסט. האלבום מאחד את שני מיני-אלבומיו הראשונים של גיביון, Take Time ו-When It's All Said and Done, שיצאו בשנת 2020. האלבום הגיע היישר אל המקום החמישי במצעד הבילבורד 200.

==רקע==
האלבום יצא לכבוד חגיגות השנה למיני-אלבום Take Time והוא מאחד בתוכו את אלבום זה והמיני-אלבום שהוציא גיביון אחריו, When It's All Said and Done, יחד עם שיר נוסף בשם "All to Me".<ref name="Comp"></ref><ref></ref>

== ביקורות ==
בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".<ref></ref>

==הצלחה מסחרית==
במצעד הבילבורד 200, הגיע השיר היישר אל המקום החמישי, עם 32,000 יחידות שקולות לאלבום, ובכך הפך לאלבום הראשון של גיביון שהגיע לעשירייה הפותחת במצעד.<ref></ref>

== שבחים ==

=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!בילבורד
|50 האלבומים הטובים ביותר של 2021: רשימת הצוות
|22
|<ref></ref>
|}

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי זהב בארצות הברית
קטגוריה:אלבומי חברת אפיק רקורדס
ראייה מרחוק

ראייה מרחוק (באנגלית: Clairvoyance, מקור השם בשפה הצרפתית: clair= ברור; voyance=ראות) היא מושג מתחומי הפנטזיה והמיסטיקה, שמשמעו יכולת להשיג מידע על אובייקט, אדם, מקום או אירוע פיזי באמצעות תפיסה על-חושית.<ref></ref><ref>[http://www.britannica.com/ebc/article-9364105 Britannica Online Encyclopedia], Retrieved 2007-10-07. The ESP entry includes clairvoyance</ref> אדם שנחשב כבעל ראייה מרחוק מתואר כ-"Clairvoyant" ("מי שרואה בבירור"). מוטיב הראייה מרחוק נפוץ בתרבויות אמריקה הקדומות, בספרות פנטזיה, במופעי בידור וכו׳.

אין ראיות מדעיות לכך שישנם במציאות אנשים בעלי יכולת ראייה מרחוק.<ref name=skepdic1>Carroll, Robert Todd. (2003). [http://www.skepdic.com/clairvoy.html "Clairvoyance"]. Retrieved 2014-04-30.</ref> ישנם גם מקרים בהם אנשים מתיימרים להיות בעלי היכולות הללו, כאשר בפועל הם מבצעים הונאות על מנת להרוויח כסף.

== אישים שטענו כי יש להם יכולת ראייה מרחוק ==
* נוסטרדמוס (1503–1566)
* צ'איירו (1866–1936)
* אריק יאן הנוסן (1889–1933)
* וולף מסינג (1899–1974)
* באבה ונגה (1911–1996)
* אורי גלר (1946–)
* מרתה לואיז, נסיכת נורווגיה (1971–)
* רודולף שטיינר (1861–1925)

== ראו גם ==
* מסע אסטראלי
* סינכרוניות
* הילה (מיסטיקה)
* העין השלישית
* חוויה חוץ-גופית
* ספקנות מדעית
* פסאודו-מדע (מדע כָּזָב)
* תפיסה על-חושית
* אוקולטיזם (אוֹקוּלְטִיזְם – תורת הנסתר)
* חינוך ולדורף
* אנתרופוסופיה

==קישורים חיצוניים==
* 

==הערות שוליים==

קטגוריה:פאראפסיכולוגיה
קטגוריה:פסאודו-מדע
גדל לי קצת זקן

"גדל לי קצת זקן" הוא סינגל של הזמר הישראלי עדן חסון, אשר יצא לאור ב-9 במרץ 2021, כסינגל מתוך אלבום 2, על ידי חברת התקליטים שרית הפקות. השיר נכתב והולחן על ידי עדן חסון, והופק על ידי חסון ויעקב למאי.

== רקע ==
על השיר סיפר חסון בראיון למאקו כי הוא "שיר בו אני מדבר על עצמי מבלי לסנן מילים ולייפות את המציאות" וכי הוא עוסק ב"ילד שהיה צריך להתמודד עם הרבה דברים בילדות כדי להגיע לאן ולמי שהוא היום. על כך שהוא היה מוצר לא מוגמר והיה צריך לבנות הכל מאפס. כל המכשולים והדברים שגרמו לו להיאחז, ובפזמון אני מספר במה נאחזתי ועל כך שהגיטרה הייתה זו שפתרה לי את כל הבעיות שהיו לי. אני לא בורח מאותן בעיות ויודע שמי שאני היום מי שאני בזכות מי שהייתי בעבר". בפוסט שפרסם באינסטגרם כתב כי היה "חייב להוציא את השיר הזה" וכי אין בכוונתו "ליצור להיט שישרוף תמדינה", תוך שהוסיף כי "הכוונה היא להחזיר אותנו לעצמינו כשאנו מרגישים רחוקים".

== וידאו קליפ ==
הווידאו קליפ הרשמי שיצא לשיר, בבימויו של אלון דניאל, יצא לאור ב-9 במרץ 2021, יחד עם הסינגל עצמו.

== הצלחה ==
במצעד השבועי של מדיה פורסט, הגיע השיר לראשונה למקום העשירי, עם 68 השמעות סך הכל בתחנות הרדיו בישראל. שבוע לאחר מכן, הגיע בלמקום החמישי, עם 114 השמעות, ולאחר מכן הגיע בשיאו למקום החמישי, עם 119 השמעות. גם בפלטפורמת הסטרימינג ספוטיפיי זכה השיר להצלחה, כשהגיע בשיאו למקום השני במצעד השבועי הישראלי, עם סך של כ-164,681 השמעות בישראל בפלטפורמה.

== מיקומי שיא ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:שירים על ילדות
קטגוריה:סינגלים בהוצאת שרית הפקות
Save Me (מיני-אלבום)

Save Me הוא המיני-אלבום הראשון של הראפר האמריקאי פיוצ'ר. המיני-אלבום יצא לאור ב-7 ביוני 2019, על ידי חברות התקליטים פריבנדז ואפיק רקורדס. הוא הגיע היישר אל המקום החמישי במצעד הבילבורד 200.

== רקע ==
Save Me הוכרז ב-5 ביוני 2019 באמצעות חשבון האינסטגרם של פיוצ'ר, ומאוחר יותר אושר כמיני-אלבום על ידי אפל מיוזיק.<ref></ref>

== ביקורות ==
ב-Metacritic, קיבל האלבום ציון ממוצע משוקלל שח 63 מתוך 100, בהתבסס על שש ביקורות מקצועיות, דבר המצביע על "ביקורות חיוביות בדרך כלל".<ref name="MC"></ref>

ריד ג'קסון מפיצ'פורק אמר, "המיני-אלבום האחרון [של פיוצ'ר] מוכיח שהוא עדיין אמן לפרטים מלנכוליים, אך מבחינה נושאית וקולית, כוכב העל של אטלנטה פגע בקיר".<ref name="pitchfork"></ref> כריסטופר ויינגרטן מרולינג סטון כתב כי המיני-אלבום הוא "קטע נלווה בן שבעה שירים, המגיע לאחר פחות מחמישה חודשים מקודמו, הוא משהו אחר: תרחיש 'מה אם' מרתק, פיוצ'ר ניסיוני יותר העובד בטכניקות ראפ מודרניות ומרחיק את גבולותיהם לקצוות המטושטשים".<ref name="RS"></ref> ב-HipHopDX נכתב כי "Save Me, בניגוד למיני-אלבומים משותפים קודמים כמו Purple Reign מ-2016 עם מטרו בומין, מרגיש לא שלם מכיוון שחסרה בו האנרגיה האלוהית שהורגשה בפרויקטים קודמים של פיוצ'ר".<ref name="HipHopDX"></ref> בביקורת מעורבת, נכתב ב-Exclaim! כי "רגעי הניסוי הנ"ל מראים את המשך התפתחות האלטר-אגו 'הנדריקס' של פיוצ'ר, אך יש מה לומר על היכרותו עם זמן ריצה ארוך יותר".<ref name="Exclaim!"></ref>

דניאל ברומפילד מ-Spectrum Culture כתב כי "פיוצ'ר כבר מזמן היה אחד האמנים העקביים ביותר של הראפ, אך לראשונה מאז יריות הכוכב הראשונות שלו, הוא נשמע מבולבל".<ref name="SC"></ref> לוסי שאנקר מ-Consequence of Sound אמר כי "אין מכחיש את יכולתו של פיוצ'ר לאצור תוכן ללא הרף, אך אולי עם קצת יותר זמן ומיקוד, Save Me היה יכול להיות טוב יותר משמעותית".<ref name="COS"></ref>

== הצלחה מסחרית ==
Save Me הגיע היישר אל המקום החמישי במצעד הבילבורד 200, עם 42,000 יחידות שקולות לאלבום (כולל 5,000 מכירות טהורות) בשבוע הראשון לצאתו.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי פיוצ'ר
קטגוריה:מיני-אלבומי חברת אפיק רקורדס
Save Me (שיר של קווין)

Save Me הוא שיר של להקת הרוק הבריטית קווין, מתוך האלבום The Game משנת 1980. הוא נכתב על ידי גיטריסט הלהקה בריאן מיי. השיר הוקלט בשנת 1979, ויצא בבריטניה ב-25 בינואר 1980, כחצי שנה לפני צאת האלבום. Save Me היה שישה שבועות במצעד הסינגלים בבריטניה, והגיע לשיא במקום ה-11.

בשיר, גיטריסט הלהקה וכותב השיר בריאן מיי מנגן בפסנתר בנוסף לגיטרה חשמלית.

מיי כתב את השיר על חברו, שנישאיו הסתיימו.

השיר, שיצא כסינגל חצי שנה לפני צאת האלבום, הפך מיד לפופולרי בקרב מעריצי הלהקה ונכנס לאלבום האוסף Greatest Hits.

==מיקומי שיא==

==קישורים חיצוניים==

קטגוריה:שירי קווין
קטגוריה:שירים באנגלית
קטגוריה:בלדות רוק
קטגוריה:שירי רוק
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
ג'ואן קירנר

ג'ואן אליזבת קירנר AC (באנגלית: Joan Elizabeth Kirner; שם נעורים: הוד; 20 ביוני 1938 – 1 ביוני 2015) הייתה פוליטיקאית אוסטרלית, שכיהנה כמושלת מדינת ויקטוריה ה-42 מטעם מפלגת הלייבור. קירנר הייתה האישה הראשונה שנבחרה לתפקיד מושלת מדינת ויקטוריה וגם היחידה. לפני כניסתה לפוליטיקה, קירנר הייתה מורה ופעילה חברתית בנושא החינוך הציבורי בוויקטוריה.

== ביוגרפיה ==
נולדה בשם ג'ואן אליזבת הוד למשפחה ממעמד הפועלים בפרוור אסנדון (Essendon) של מלבורן, אוסטרליה. היא הייתה בת יחידה לבריל (לבית קול) ולג'ון הוד. אביה היה מכונאי ואמה הייתה מורה למוזיקה וגננת. בשנת 1957 סיימה תואר ראשון באוניברסיטת מלבורן, ובנוסף קיבלה רישיון לעסוק בהוראה. היא לימדה בבתי ספר ציבוריים ונישאה ב-1960 לרון קירנר, מורה שהכירה במהלך עבודתה בבית הספר. כשבנה הלך לגן, קירנר גילתה כי יש רק מורה אחד על יותר כיתה של 50 ילדים. היא החלה במחאה עד שבתי הספר והגנים יקבלו עוד כיתות ומורים נוספים. היא הייתה פעילה בארגוני חינוך שונים בוויקטוריה. היא הייתה חברה בהנהגת ההורים של בתי הספר הציבוריים בוויקטוריה, וכיהנה כנשיאת הארגון בין השנים 1971–1977.

בשנת 1978 הצטרפה למפלגת הלייבור ובשנת 1982 היא נבחרה לבית העליון של הפרלמנט של ויקטוריה מטעם מחוז מערב מלבורן. בשנת 1985 מונתה לשרת שימור היערות והאדמות בקבינט מדינת ויקטוריה, ב-1988 נבחרה לבית התחתון של הפרלמנט של ויקטוריה מטעם אזור הבחירה ויליאמסטאון (Williamstown). היא מונתה לשרת החינוך ולסגנית מושל ויקטוריה. במהלך כהונתה כשרת חינוך, היא השיקה את תעודת ההשכלה של ויקטוריה (Victorian Certificate of Education). תעודת השכלה זו, שמטרתה הייתה להפחית את אחוזי הנשירה מבתי הספר בוויקטוריה, התמקדה פחות בבחינות החיצוניות ויותר בפרויקטים בבית הספר.

בשנת 1990 פרש המושל ג'ון קיין מתפקידו, וקירנר מונתה במקומו למושלת מדינת ויקטוריה. היא הייתה האישה הראשונה בתפקיד זה במדינת ויקטוריה, והאישה השנייה בכל אוסטרליה שכיהנה כמושלת. בתחילת כהונתה סבלה ויקטוריה ממיתון, והמהלכים הכלכליים שביצעה הממשלה בראשותה, נתקלו בהתנגדות מצד איגודי העובדים. התמיכה הציבורית במפלגת הלייבור פחתה ובשנת 1992, קירנר הפסידה בבחירות למושלות מדינת ויקטוריה למועמד המפלגה הליברלית, ג'ף קנט. בשנת 1994, היא פרשה מפוליטיקה.

לאחר פרישתה מהפוליטיקה, הקימה קירנר את הקבוצה האוסטרלית של רשימת אמילי, ארגון התומך בזכויות נשים להפלה מלאכותית ותומך בנשים הרצות לפוליטיקה.

ב-11 ביוני 2012 היא הפכה לעמיתה (Companion, AC) במסדר אוסטרליה.

בשנת 2013 לקתה בסרטן הוושט וב-1 ביוני 2015, היא נפטרה.

==קישורים חיצוניים==

== הערות שוליים ==

קטגוריה:פוליטיקאיות אוסטרליות
קטגוריה:מפלגת הלייבור (אוסטרליה)
קטגוריה:אוסטרליות שנולדו ב-1938
קטגוריה:אוסטרלים שנולדו ב-1938
קטגוריה:נפטרות ב-2015
קטגוריה:נפטרים ב-2015
Pluto x Baby Pluto

Pluto x Baby Pluto הוא אלבום אולפן משותף של הראפרים האמריקאים פיוצ'ר וליל עוזי ורט.<ref name="rap-up"></ref> האלבום יצא לאור ב-13 בנובמבר 2020, על ידי חברות התקליטים אפיק רקורדס, פריבנדז, ג'נריישן נאו ואטלנטיק רקורדס,<ref></ref> והוצג בתצוגה מקדימה באמצעות טריילרים שונים מאז יולי 2020.

שם האלבום מסמל את השילוב בין הכינויים של שני האמנים: פיוצ'ר מנכונה פלוטו וליל עוזי ורט מכונה בייבי פלוטו, תוך שהכינוי בא לידי ביטוי בעבר באמצעות השיר "Baby Pluto". זהו הפרויקט השני שהוציא פיוצ'ר בשנת 2020, לאחר High Off Life. זהו גם הפרויקט השלישי שהוציא ליל עוזי ורט באותה השנה, לאחר Eternal Atake וההוצאה המחודשת שלו, במיוחד לאחר מחסור במוזיקה שהוציא ליל עוזי ורט בין 2018 ל-2019.

מהדורת דלוקס של האלבום יצאה ב-17 בנובמבר 2020, ארבעה ימים בלבד לאחר צאת האלבום.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי פיוצ'ר
קטגוריה:אלבומי ליל עוזי ורט
קטגוריה:אלבומים משותפים
קטגוריה:אלבומי חברת אפיק רקורדס
קטגוריה:אלבומי חברת אטלנטיק רקורדס
קטגוריה:אלבומים באנגלית
עופר דגמי

עופר דגמי (נולד ב-28 במרץ 1967) הוא כדורגלן עבר ישראלי, ששיחק בעמדת החלוץ, בין היתר במכבי יפו ובית"ר ירושלים.

==קריירה==
דגמי הוא בנו של שוער העבר של מכבי יפו, ציון דגמי, ששיחק בקבוצה במשך שנים רבות, ואף הפך למנהל ויו"ר הקבוצה הבוגרת עם השנים.
דגמי החל את דרכו במחלקת הנוער של מכבי יפו והלך בעקבות אביו, אך התפתח דווקא בעמדות ההתקפיות והצטיין בעמדת החלוץ. כבר בגיל 16 שותף במשחק הקבוצה הבוגרת בעת שרוב שחקניה שבתו. ב-1984 במשחק אימון שיחק עופר דגמי כחלוץ (בן 17), ואביו ציון כשוער מחליף (בן 42), והיה זה אחד הפעמים היחידות בכדורגל הישראלי שבהן אב ובנו שותפו באותו משחק ובאותה קבוצת כדורגל.

דגמי אף שיחק בנבחרת הנוער של ישראל שם התפרסם בין היתר לשלילה שהיה מעורב בפרשת קובלנץ בה גנבו מספר שחקנים קופת צדקה מחדר האוכל המקומי בעת שהותם במחנה אימונים בקובלנץ שבגרמניה. בעקבות פרשה זו נענש דגמי כמו גם שאר המעורבים, כאשר הורחק לצמיתות מנבחרת הנוער, ובנוסף הורחק למספר חודשים מלשחק בקבוצתו מכבי יפו.

בהמשך הקריירה קנה דגמי את מקומו בהרכב הבוגר של מכבי יפו באופן קבוע. בתחילת שנות ה-90 עשה דגמי מספר עונות מצטיינות במדי מכבי יפו כשסיים עונה עם מספרים דו ספרתיים של שערים, ובעונת 1991/1992 הצטרף דגמי כחלוץ רכש לבית"ר ירושלים ששיוועה לשחקנים איכותיים עקב ירידתה לליגה הארצית (הליגה השנייה), והוא השתתף בעונת העלייה של הקבוצה לליגה הלאומית (עונת חזרתו של אלי אוחנה לקבוצה מבלגיה), אך עזב אותה עונה אחת לאחר מכן. בהמשך עבר דגמי במכבי פתח תקווה, הפועל עכו, הפועל צפרירים חולון ובבית"ר באר שבע שהייתה בליגה הארצית (השנייה), שם המשיך להבקיע מספרים דו ספרתיים של שערים כמעט בכל עונה. בתחילת עונת 2000/2001 שיחק דגמי בהפועל נצרת עלית שהייתה בליגה השלישית שם הבקיע 13 שערים בליגה בעונה, ולאחר מכן פרש מכדורגל, בגיל 34.

ב-2012 הורשע דגמי במעורבותו בהונאה ונידון לתשעה חודשי מאסר. דגמי הורשע במסגרת עסקת טיעון לאחר שהודה כי קיבל הלוואה פייקטיבית בסך של כשלושה מיליון שקל מבנק לאומי וביצע הונאה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני בית"ר ירושלים
קטגוריה:כדורגלני מכבי פתח תקווה
קטגוריה:כדורגלני הפועל עכו
קטגוריה:כדורגלני צפרירים חולון
קטגוריה:כדורגלני בית"ר באר שבע
קטגוריה:כדורגלני הפועל נוף הגליל
קטגוריה:ישראלים שהורשעו בדין
קטגוריה:ישראלים שנולדו ב-1967
רכסי פינגר

רכסי פינגר (באנגלית: Finger Ridges) הם מספר רכסים ומצוקי סלע בולטים, שאינם מכוסים קרח, בחלק הצפון-מערבי של הרי קוק, באזור ארץ אואטס שבאנטארקטיקה.

אורכם הכולל של הרכסים 24 קילומטרים, בכיוון מזרח-מערב.

אורכם של הרכסים הבודדים בין 2 ל-4 קילומטרים.

הרכס המרכזי (המכוסה קרח) הוא הגבוה ברכסים, והרכסים הקצרים יותר משתרעים לכיוון צפון ממנו.

== היסטוריה ==
=== גילוי ומיפוי הרכסים ===

ההרים מופו לראשונה במלואם על ידי הסקר הגאולוגי של ארצות הברית באמצעות טלורומטר ותצלומי אוויר שצולמו על ידי צי ארצות הברית בין השנים 1963–1959.

=== מקור השם ===

שמם של ההרים ניתן להם בשנת 1965 על ידי הוועדה המייעצת לשמות אנטארקטיים.

השם הוא תיאורי.

מראה הרכסים, בתצלומי האוויר, כאצבעות הפונות צפונה מהרכס המרכז.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:4920 רכסי פינגר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19439 רכסי פינגר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=2348 רכסי פינגר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4610&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכסי פינגר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פינגק
A Kind of Magic (שיר)

"A Kind of Magic" (בעברית: "סוג של קסם") הוא סינגל של להקת הרוק הבריטית קווין, מתוך האלבום A Kind of Magic. השיר נכתב על ידי מתופף הלהקה, רוג'ר טיילור, לסרט איש הנצח. הסינגל הגיע למקום הראשון בספרד וארגנטינה, למקום השלישי במצעד הסינגלים בבריטניה, לעשירייה הראשונה במספר מדינות אירופה ולמקום ה-42 בארצות הברית. השיר נכלל גם באלבומי האוסף של הלהקה, Greatest Hits II ו-Classic Queen.

==הקלטה==
רוג'ר טיילור כתב את השיר לסרט איש הנצח. בריאן מיי תיאר את הגרסה המקורית כ"סוחפת וכבדה למדי". עבור גרסת האלבום, פרדי מרקיורי יצר לחן בס חדש, הוסיף הפסקות אינסטרומנטליות ושינה את סדר השיר. מרקיורי ודייוויד ריצ'רדס הפיקו את גרסת האלבום.

==מיקומי שיא==

==קישורים חיצוניים==

==הערות שוליים==

קטגוריה:שירי 1986
קטגוריה:סינגלים מ-1986
קטגוריה:שירי קווין
קטגוריה:שירים באנגלית
קטגוריה:וידאו קליפים מונפשים
קטגוריה:שירי דאנס-רוק
קטגוריה:שירי פופ רוק
קטגוריה:סינגלים שהגיעו למקום הראשון בספרד
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
When We're Old

"When We're Old" (בעברית: "כשאנחנו זקנים") הוא סינגל שהוקלט על ידי הזמרת הליטאית אייווה זאסימאוסקייטה. השיר יצא לאור ב-13 בפברואר 2018, וייצג את ליטא באירוויזיון 2018.

== באירוויזיון ==
ב-11 במרץ 2018, השיר זכה בקדם הליטאי לאירוויזיון 2018, ונבחר לייצג את ליטא בתחרות. ב-8 במאי 2018, השיר בוצע על ידי זאסימאוסקייטה בחצי הגמר הראשון של התחרות. השיר הגיע למקום ה-9 עם 119 נקודות, והעפיל לגמר. בליל הגמר, הסיר הגיע למקום ה-12 עם 181 נקודות (90 נקודות מהשופטים ו-91 מהקהל).

== רשימת השמעה ==

== מיקומי שיא ==

==היסטוריית יציאות לאור==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|13 בפברואר 2018
|הורדה דיגיטלית
|שחרור עצמי
|}

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי ליטא באירוויזיון
קטגוריה:שירים באנגלית
קטגוריה:שירים על זקנה
קטגוריה:בלדות משנות ה-2010
קטגוריה:בלדות פופ
מיס עולם 1956

[[פטרה שירמן, מיס עולם 1956]]
מיס עולם 1956 היא תחרות מיס עולם ה-6 במספר, 24 מתמודדות לקחו חלק בתחרות.

התחרות נערכה בתיאטרון ליסאום בלונדון והונחתה על ידי מארגן התחרות אריק מורלי.

עקב ניצחונה של ונצואלה בשנה הקודמת מארגני התחרות ציפו שמדינות רבות מרחבי אמריקה הלטינית ייגלו עניין לתחרות ויישלחו אליה נציגות אך דבר זה לא קרה לבסוף.

ההכרזה על הזוכה לוותה באי הבנה כאשר נענד בתחילה האבנט של מיס עולם על מיס ארצות הברית, המקום השני, לאחר מכן תוקנה הטעות.

==תוצאות==
===מיקום===
{| class="wikitable"
|-
! תואר
! זוכה
|-
| מיס עולם 1956
|
* - פטרה שירמן
|-
| סגנית ראשונה
|
* - בטי ליין שרי
|-
| סגנית שנייה
|
* - רינה וייס
|-
| סגנית שלישית
|
*
|-
| סגנית רביעית
|
* - אן ריי נילסן
|-
| סגנית חמישית
|
* - אווה בראן
|-
|}

==שופטים==
*סטירלינג מוס
*אן קלריסה אידן, רעייתו של ראש ממשלת בריטניה אנתוני אידן

==קישורים חיצוניים==
*[http://www.pageantopolis.com/1951-1959.html סיכום התחרות]
*[http://jpress.org.il/olive/apa/nli_heb/SharedView.Article.aspx?href=HRT%2F1956%2F10%2F18&id=Ar00213&sk=03C92007 עובדות ומספרים]

קטגוריה:מיס עולם
קטגוריה:תחרויות יופי ב-1956
קטגוריה:1956 בממלכה המאוחדת
הממלכה המאוחדת באירוויזיון 2021

הממלכה המאוחדת השתתפה באירוויזיון 2021 עם השיר "Embers", שבוצע על ידי הזמר הבריטי ג'יימס ניומן.

== לפני האירוויזיון ==
ב-27 בפברואר 2020, רשות השידור הבריטית (BBC) הכריזה כי ניומן נבחר לייצג את הממלכה המאוחדת באירוויזיון 2020, עם השר "My Last Breath". לאחר ביטול התחרות ב-18 במרץ 2020 עקב מגפת הקורונה, ב-19 בפברואר 2021, רשות השידור הבריטית הודיעה כי ניומן יישאר הנציג הבריטי לאירוויזיון 2021. השיר הבריטי לתחרות, "Embers", יצא לאור ב-11 במרץ 2021.

== באירוויזיון ==
המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021.<ref></ref> על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> כחברה בחמש המדינות הגדולות, הממלכה המאוחדת מעפילה אוטומטית לגמר.

בגמר האירוויזיון מוקמה הממלכה המאוחדת בסדר ההופעות במקום התשיעי, וסיימה במקום האחרון (ה-26) עם 0 נקודות הן מהשופטים והן מהקהל.

== הערות שוליים ==

קטגוריה:הממלכה המאוחדת באירוויזיון
קטגוריה:מדינות באירוויזיון 2021
קטגוריה:2021 בממלכה המאוחדת
ג'ו שוורץ

ג'ון ג'. ה. "ג'ו" שוורץ (באנגלית: John J. H. "Joe" Schwarz; נולד ב-15 בנובמבר 1937) הוא פוליטיקאי לשעבר ורופא אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת מישיגן בשנים 2005–2007. שוורץ נבחר אל הקונגרס של ארצות הברית בבחירות 2004 מטעם המפלגה הרפובליקנית, ופרש לאחר תקופת כהונה אחת בלבד בקונגרס ה-109.

== ביוגרפיה ==
שוורץ נולד וגדל בעיר באטל קריק שבדרום מישיגן, לאחר שמשפחתו עברה לשם בשנת 1935 כדי שאביו יוכל לעבוד כרופא בבית חולים של מִנְהָל החיילים המשוחררים. יש לו שני אחים גדולים, פרנק וג'נט. שוורץ למד בבית הספר היסודי פרמונט, בחטיבת הביניים וו. ק. קלוג ולבסוף השלים את לימודיו התיכוניים בתיכון המרכזי של באטל קריק. בצעירותו שיחק בקבוצות הבייסבול והפוטבול של התיכון, כמו גם היה חבר בנבחרת השחייה. ב-1959 השלים באוניברסיטת מישיגן לימודי תואר ראשון בהיסטוריה, שם הוסיף לשחק ב-1956 כשחקן פוטבול בעמדת הסנטר. בשנת 1964 סיים את בבית הספר לרפואה של אוניברסיטת וויין. 

בשנת 1974 שב שוורץ לעיר הולדתו באטל קריק יחד עם משפחתו, ומאז עסק ברפואת אף אוזן גרון בקליניקה פרטית. בהווה הוא רופא במרכז לבריאות המשפחה בבאטל קריק, מרכז בריאות בבעלות הממשלה הפדרלית של ארצות הברית. כמו כן, הוא גם עמית בחֶבֵר הכירוגים האמריקאים. רעייתו הראשונה, אן, נפטרה ב-1990, ומאשתו השנייה התגרש. במשך חמש שנים שירת בדרום-מזרח אסיה, תחילה עם כוחות צי ארצות הברית בווייטנאם כעוזר נספח ימי באינדונזיה, ולאחר מכן לצד סוכני ה-CIA בלאוס. בהמשך קריירתו הפוליטית היה חבר במועצת העירייה של באטל קריק, ובין השנים 1979–1986 היה ראש העיר. מ-1987 עד 2002 היה חבר הסנאט המדינתי של מישיגן, ובשנים 1993–2002 היה הנשיא הזמני של הסנאט.

בנובמבר 2004 נבחר שוורץ אל בית הנבחרים של ארצות הברית כנציג מחוז הקונגרס השביעי של מישיג. הוא הושבע לתפקידו בראשית ינואר 2005. בשנת 2006 הצביע שוורץ נגד "תיקון הנישואין הפדרלי", שאסר על כל מדינה להכיר באופן חוקי בנישואים של בני-זוג מאותו המין. שוורץ נחשב לרפובליקני מתון שתמך בזכויות הפלה ובמחקר של תאי גזע עובריים. הוא פרש לאחר תקופת כהונה אחת, ולא התמודד מחדש ב-2006.

שוורץ המשיך בפעילות ציבורית לאחר שירותו בגבעת הקפיטול. ברמה המדינתית מונה שוורץ לוועדת הייעוץ הפיננסי לשעת חירום של מושלת מישיגן ג'ניפר גרנהולם. ברמה הלאומית, מונה שוורץ על ידימזכיר ההגנה של ארצות הברית רוברט גייטס לשבת בפאנל העצמאי לחקירת התנאים במרכז הרפואי הצבאי הלאומי וולטר ריד שבוושינגטון הבירה. שוורץ מונה מחדש בפברואר 2007 לחבר הנאמנים של מכון אלטארום, תפקיד אותו מילא טרם כהונתו בקונגרס. הוא קיבל גם תפקיד הוראה בבית הספר למדיניות ציבורית של אוניברסיטת מישיגן. ב-16 ביוני 2014 הביע שוורץ תמיכה רשמית בנישואים חד-מיניים.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת מישיגן
קטגוריה:בוגרי אוניברסיטת המדינה של ויין
קטגוריה:סגל אוניברסיטת מישיגן
קטגוריה:רופאים אמריקאים
קטגוריה:ראשי עיריות בארצות הברית
קטגוריה:חברי בית המחוקקים של מישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממישיגן
קטגוריה:אמריקאים שנולדו ב-1937
טים וולברג

טימותי לי וולברג (באנגלית: Timothy Lee Walberg; נולד ב-12 באפריל 1951) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת מישיגן מאז 2011. וולברג, חבר המפלגה הרפובליקנית, ייצג את המחוז קודם לכן בשנים 2007–2009.

== ביוגרפיה ==
וולברג נולד והתחנך בשיקגו שבאילינוי, בנם של אליס אן וג'ון א. וולברג. סבו וסבתו מצד אביו היו שוודים. לשם לימודיו הגבוהים הוא עזב משרה בשירות היערות של ארצות הברית. הוא למד יערנות באוניברסיטת מערב אילינוי ובמכון מודי בייבל (Moody Bible Institute) בטרם השלים לימודי תואר ראשון בחינוך דתי מאוניברסיטת טיילור השוכנת באינדיאנה. עד אז היה וולברג במשך ארבע שנים כומר בכנסייה בעיירה ניו הייבן שבמזרח אינדיאנה, עד אשר נרשם אל בית הספר לתארים מתקדמים במכללת ויטון. אחרי שקיבל תואר שני בתקשורת ב-1978, עבר וולברג לעיר טיפטון שבמישיגן, ושב לעיסוקיו הרוחניים ככומר.

בין השנים 1983–1998 היה חבר בבית הנבחרים של מישיגן. וולברג הוסיף לעבוד במקביל ככומר במכון מודי בייבל שבשיקגו בעודו ממשיך להתגורר במישיגן. לאחר שש שנים בפוליטיקה של ארצות הברית, וולברג התמודד ב-2004 בבחירות מקדימות שהתקיימו במפלגה הרפובליקנית לייצוג מחוז הקונגרס השביעי של מישיגן בבית הנבחרים של ארצות הברית. שבעה מתמודדים, כולל וולברג, שאפו להחליף את חבר הקונגרס הפורש ניק סמית' . בסופו של דבר וולברג סיים במקום השלישי, והזוכה בבחירות היה חבר הסנאט של מישיגן ג'ו שוורץ שגם נבחר בסופו של יום אל הקונגרס של ארצות הברית. ב-2006 וולברג ניצב בשנית מול שוורץ, והפעם גבר עליו במהלך הבחירות המקדימות. ביום הבחירות הכלליות הוא ניצח את מועמדת המפלגה הדמוקרטית ונבחר לקונגרס ה-110 של ארצות הברית. בשנת 2007 היה ניסיון כושל לבחירות חוזרות נגד וולברג.

עם בואן של בחירות 2008, תוייג וולברג על ידי יו"ר ועדת הקמפיין הדמוקרטית כריס ואן הולן כאחד מחברי הקונגרס הרפובליקנים הפגיעים ביותר במחזור בחירות זה. ב-23 באוגוסט 2007 הודיע מנהיג המיעוט הדמוקרטי בסנאט המדינתי, מארק שאוור , כי יתמודד נגד וולברג ביום הבחירות הכלליות. ג'ו שוורץ, קודמו של וולברג בתפקיד, מיאן להתמודד שוב לקונגרס אך ב-30 בספטמבר 2008 הביע תמיכה רשמית במועמד הדמוקרטי שאוור. שאוור ניצח את וולברג בקושי במהלך הבחירות ונבחר ביחס של 49% מול 47%. שני המועמדים הוצאו כ-3.5 מיליון דולר אמריקני במהלך מסע הבחירות, במה שהיה אחד ממסעי הבחירות היקרים ביותר בשנת 2008.

ב-2010 וולברג שב להתמודד מול שאוור על מחוז הקונגרס השביעי, והפעם גבר עליו עם 50 אחוזים מקולות הבוחרים. במהלך כהונתו בקונגרס העלה וולברג שוב ושוב תיאוריות קונספירציה כוזבות סביב מקום הולדתו של נשיא ארצות הברית ברק אובמה, וגרס כי אובמה צריך היה להיות מודח מהנשיאות בשל תעודת לידתו. הוא גם תומך בביטול חוק הגנת החולה וטיפול בר השגה. וולברג הוא שמרן, שדוחה את הקונצנזוס המדעי בשבל התחממות עולמית, מתנגד להפלות ותומך בזכות לשאת כלי נשק מכוח התיקון השני לחוקת ארצות הברית.

== קישורים חיצוניים ==

* 

* 

== הערות שוליים ==

קטגוריה:אמריקאים ממוצא שוודי
קטגוריה:חברי בית המחוקקים של מישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממישיגן
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי מכללת וויטון
קטגוריה:אמריקאים שנולדו ב-1951
ג'ו רגלנד

ג'וזף אלכסנדר רגלנד (באנגלית: Joseph Alexander Ragland; נולד ב-11 בנובמבר 1989) הוא כדורסלן אמריקאי-ליברי, המשחק בעמדת הרכז והקלע בהפועל תל אביב.

==קריירת מכללות==
לאחר שלמד ושיחק בתיכון בווסט ספרינגפילד, עבר רגלנד למכללת נורת' פלייט. בעונתו האחרונה במכללה נבחר לחמישיית העונה של הליגה והעמיד ממוצעים של 18.4 נקודות למשחק ב-56 אחוזים מהשדה. רגלנד סיים את הקריירה שלו במכללה כקלע המוביל בכל הזמנים של המכללה עם 1,286 נקודות, עם ממוצעים של 19.5 נקודות ו-3.1 אסיסטים למשחק.

בעקבות יכולותיו המרשימות במכללת נורת' פלייט, הוצע לרגלנד מלגה באוניברסיטת המדינה של ויצ'יטה. בעונתו הראשונה במכללה והשלישית בקריירת המכללות, הוא פתח ב-19 משחקים והוביל את הקבוצה באסיסטים. כבר בעונתו הראשונה הצליח לזכות עם המכללה באליפות. רגלנד רשם את שיא הקריירה שלו מול אוניברסיטת נבדה בלאס וגאס עם 31 נקודות כשהוא קולע 8 שלשות. בעונתו האחרונה, הוא העמיד ממוצעים של 13.4 נקודות למשחק. בעקבות יכולתו נבחר רגלנד לחמישייה הראשונה של המחוז. בסך הכל בשתי העונות שלו במכללה, רגלנד שיחק ב-69 משחקים והעמיד ממוצעים של 10 נקודות, 3 אסיסטים ו-2.3 ריבאונדים למשחק.

==קריירה מקצועית==
בשנת 2012, לאחר שלא נבחר בדראפט ה-NBA, הצטרף רגלנד לגולדן סטייט ווריורס במסגרת ליגת הקיץ של ה-NBA. אף על פי שבכל חמשת המשחקים בהם שותף הוא לא הפסיד, הוא לא הצליח להשיג חוזה.

בשנת 2012, חתם רגלנד לשנתיים במורסיה מהליגה הספרדית. בתום העונה, לאחר שהצליח להשאיר את הקבוצה בליגה, עבר רגלנד לפלקנסטרו קאנטו אשר בדיוק שיחקה בפלייאוף הליגה האיטלקית. רגלנד היה אחד הגורמים המשמעותיים בעלייתה של קאנטו לחצי הגמר.

ביולי 2013, האריך רגלנד את חוזהו לעונה נוספת בקאנטו. רגלנד פתח בכל משחקיו בקבוצה, ותרם רבות הן בליגה והן ביורוקאפ, שם נבחר למשחק האולסטאר ולשחקן המצטיין של המחזור הרביעי.

יכולתו הטובה בקבוצה משכה את העיניים של אולימפיה מילאנו, במיוחד לאחר שקלע מולם באפריל 2014 שיא עונתי של 27 נקודות. ביולי 2014 הוא חתם בקבוצה לשנתיים, אך בתום עונה אחת בלבד הוא עזב.

ב-29 ביולי 2015, חתם רגלנד לעונה בפינאר קרשיאקה מהליגה הטורקית. ב-9 בדצמבר אותה שנה הוא עזב את קרשיאקה וחזר לאיטליה כדי לחתום עד תום העונה באבלינו. ב-15 ביוני 2016, האריך רגלנד את חוזהו בקבוצה לעונה נוספת.

ב-21 ביולי 2017, חתם רגלנד לשנתיים לוקומוטיב קובאן מהליגה הרוסית.

ב-10 באוגוסט 2018, חתם רגלנד בהכוכב האדום בלגרד מהליגה הסרבית, לעונה עם אפשרות לעונה נוספת.

ב-19 ביולי 2019, חתם רגלנד לעונה בדרושפאקה, אך בעקבות פציעה אינו שותף באף משחק בקבוצה. ב-12 בדצמבר אותה שנה, הוא חזר לאיטליה ולקדנציה שנייה בפלקנסטרו קאנטו.

ב-31 ביולי 2020, חתם רגלנד בהפועל אילת מהליגה הישראלית.

ב-21 ביולי 2021, חתם רגלנד בהפועל חולון.

ב-19 ביוני 2024 חתם רגלנד בהפועל תל אביב.

== תארים ==

; הפועל חולון

* אליפויות (1): 2021/2022

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של ויצ'יטה
קטגוריה:כדורסלני מורסיה
קטגוריה:כדורסלני אולימפיה מילאנו
קטגוריה:כדורסלני פינאר קרשיאקה
קטגוריה:כדורסלני אבלינו
קטגוריה:כדורסלני לוקומוטיב קובאן
קטגוריה:כדורסלני הכוכב האדום בלגרד
קטגוריה:כדורסלני הפועל אילת
קטגוריה:כדורסלני הפועל חולון
קטגוריה:אמריקאים שנולדו ב-1989